|  |
| --- |
|  |
|  |

**06.07.2020**

**ŞTIRE**

**Instituțiile UE recrutează secretari**

Oficiul European pentru Selecția Personalului (EPSO) informează că **instituțiile Uniunii Europene caută personal pentru desfășurarea de activității de secretariat.**

Persoanele selectate îşi vor desfăşura activitatea în cadrul unor echipe de o mare diversitate, oferind sprijin uneia sau mai multor persoane, departamentelor sau unităților din cadrul instituției angajatoare.

**Atribuțiile principale:**

* pregătirea, gestionarea și finalizarea documentelor și a dosarelor;
* sprijinirea organizării și a coordonării activităților unității și/sau ale departamentului (reuniuni, deplasări oficiale, agende);
* documentare şi difuzare de informații (actualizarea bazelor de date, a dosarelor etc.).

**Condiţiile de participare:**

* cetățenie europeană;
* cunoașterea temeinică a uneia dintre cele 24 de limbi oficiale ale UE (nivel C1);
* cunoașterea la un nivel satisfăcător a limbii engleze sau franceze (nivel B2);
* studii secundare absolvite cu o diplomă care oferă acces la învățământul superior, urmate de o experiență profesională de cel puțin 3 ani în domeniul secretariatului sau formare profesională, urmată de o experiență profesională de cel puțin 3 ani (gradul SC1);
* o cunoaștere aprofundată a instrumentelor informatice (procesarea textelor, foile de calcul, bazele de date etc.).

Pentru mai multe informații cu privire la criteriile și procedura de selecție, precum și privind modalitatea de depunere a candidaturii, vă rugăm să consultați: **secretaries.eu-careers.eu.**

Termenul limită pentru depunerea candidaturii este **8 septembrie 2020**, ora 12.00 (după-amiaza), ora Bruxelles-ului.

Referință: EPSO/AST-SC/10/20



 ***Direcţia Comunicare şi Relaţii Internaţionale***

***comunicare@anfp.gov.ro***

***Tel. 0374 112 749***